open-index/open-wikipedia-markdown huggingface dataset:
2008 अमेरिकी ओपन टेनिस प्रतियोगिता - पुरुष एकल

रॉजर फ़ेडरर अमेरिकी टेनिस के इस मैच मे चैम्पीयन रहे।

## Seeds

#  **[[रफ़ाएल नडाल|रफ़ाएल नदाल]]**
#  **[[रोजर फ़ेडरर|रॉजर फ़ेडरर]]**
#  **[[नोवाक जोकोविच]]**
#  डेविड फैरर *(तीसरा दौर)
#  [[निकोलय डेवीडेंको|निकोलई डेवीडेंको]] *(चौथा दौर)
#  **[[एंडी मरे]]**
#  दवीद नलबन्दियान *(तीसरा दौर)
#  [[एंडी रॉडिक]] *(Quarterfinals)
#  जेम्स ब्लेक *(तीसरा दौर)
#  [[स्तानिस्लास वावरिन्का]] *(चौथा दौर)
#  फर्नान्डो गोंज़ालेज़ *(चौथा दौर)
#  [[रिचर्ड गैस्के]] *(पहला दौर)
#  फर्नान्डो वर्डास्को *(तीसरा दौर)
#  [[इवो कार्लोविच]] *(तीसरा दौर)
#  टॉमी रॉबरी्डो *(चौथा दौर)
#  [[जाइल्स सिमौं]] *(तीसरा दौर)


 Juan Martin del Potro *(Quarterfinals)
<li> [[Nicolas Almagro]] *(तीसरा दौर)
 Jo-Wilfried Tsonga *(तीसरा दौर)
<li> [[Nicolas Kiefer]] *(पहला दौर)
 Mikhail Youzhny *(withdrew due to illness)
<li> [[Tomas Berdych]] *(पहला दौर)
 इगोर आन्द्रीव* (चौथा दौर)
<li> [[Paul-Henri Mathieu]] *(दूसरा दौर)
 Philipp Kohlschreiber *(दूसरा दौर)
<li> [[Dmitry Tursunov]] *(तीसरा दौर)
 फेलिसियानो लोपेज़ *(पहला दौर)
<li> [[रादेक स्तेपानेक]] *(तीसरा दौर)
 Juan Monaco *(पहला दौर)
<li> [[Marin Cilic]] *(तीसरा दौर)
 Andreas Seppi *(तीसरा दौर)
<li> [[Gael Monfils]] *(चौथा दौर)

## Draw

### Finals

### Top Half
#### Section 1

#### Section 2

#### Section 3

#### Section 4

### Bottom Half
#### Section 5

#### Section 6

#### Section 7

#### Section 8

## External links
* Draw
* Qualifying Draw

श्रेणी:2008 अमरीकी ओपन टेनिस प्रतियोगिता
धर्मयुग

**धर्मयुग** हिन्दी की एक लोकप्रिय साप्ताहिक पत्रिका थी जो टाईम्स ऑफ् इण्डिया समूह द्वारा मुंबई से प्रकाशित होती थी। इसके सम्पादक हिन्दी के जाने-माने साहित्यकार धर्मवीर भारती थे।

## इन्हें भी देखें
* धर्मवीर भारती
* युगधर्म
* सुदीप

## बाहरी कड़ियाँ

*हिंदी पत्रकारिता के शून्य को भरा है धर्मयुग ने

श्रेणी:हिन्दी
आरामाईक

**आरमेइक** (Aramaic language) एक सेमिटिक भाषा है जो मध्यपूर्व और उसके उत्तरी-केन्द्रीय भाग में पिछले 3000 सालों से बोली जा रही है। यह कई प्राचीन यहूदी तथा इसाई ग्रंथों की भाषा है और माना जाता है कि ईसा मसीह की मातृभाषा आरामाईक ही थी।

यह भाषा मृतप्राय हो गई है। सम्राट अशोक के कई शिलालेखों में अरामाईक लिपि (भाषा नहीं बल्कि केवल लिपि) का प्रयोग हुआ है।

आरमेइक (भाषा), सेमेटिक अथवा सामी भाषा परिवार के उत्तर पश्चिम भाग की एक प्रसिद्ध भाषा है। आरमेइक मूल रूप से फिलस्तीन एवं सीरिया के उन प्रवासियों की भाषा थी और उत्तर में बढ़कर "आरम' अर्थात्‌ पहाड़ी प्रदेश में जाकर बस गए। आरमेइक की हिब्रू से बहुत अधिक समानता है। आरमेइक के प्राचीन अभिलेख दमिश्क के निकट ई.पू. छटी शताब्दी के आसपास के मिलते हैं।

आरमेइक की मुख्य दो शाखाएं हैं : (१) पूर्वी आरमेइक, (२) पश्चिमी आरमेइक। 

पूर्वी आरमेइक की मुख्य उपभाषाएं हैं। : बेबीलोनियन, बेईअन, हरनियन एवं सीरिअक। सीरिअक को क्रिश्चिनी आरमेइक भी कहते हैं क्योंकि इस आरमेइक में ईसाइयों का धार्मिक साहित्य लिखा गया है। स्वयं ईसा भी पूर्वी आरमेइक बोलते थे। पूर्वी आरमेइक की उपर्युक्त समस्त भाषाएं उपभाषाएं प्राय: समाप्त हो चुकी हैं। इसकी कुछ आधुनिक उपभाषाओं का प्रयोग मेसोपोटेमिया के कुछ भागों में होता है।

पश्चिमी आरमेइक ई.पू. चौथी शताब्दी से ईसा की सावतीं शताब्दी तक पश्चिमी एशिया एवं मिस्र की मुख्य एवं संपर्क भाषा थी। पश्चिमी आरमेइक की मुख्य उपभाषाएँ हैं : प्राचीन आरमेइक, बाइबिली आरमेइक, फिलस्तीनी आरमेइक तथा सेमेरीटन आरमेइक। पश्चिमी आरमेइक में यहूदियों की अनेक धार्मिक रचनाएँ हैं। पश्चिमी आरमेइक की उपर्युक्त उपभाषाएं एक प्रकार समाप्त हो चली हैं। इसकी परवर्ती जीवित उपभाषा का प्रयोग लेबनाम के छोटे से भाग में होता है।

## बाहरी कड़ियाँ
* Ethnologue report for Aramaic
* Omniglot written Aramaic/Proto-Hebrew outline
*  Semitisches Tonarchiv: Dokumentgruppe "Aramäisch" recordings of modern Aramaic
* Jewish Language Research Website: Jewish Aramaic
* Comprehensive Aramaic Lexicon at the Hebrew Union College, Cincinnati
* Aramaic Peshitta Bible Repository Many free Aramaic language research tools and the Aramaic Peshitta Bible
* Aramaic Designs website offering various designs based on historical Aramaic scripts.
* The Aramaic Language and Its Classification - Efrem Yildiz, Journal of Assyrian Academic Studies

श्रेणी:अरामाई भाषा
श्रेणी:सामी भाषाएँ
श्रेणी:विश्व की भाषाएँ
सिलेसियन भाषा

**सिलेसियन भाषा** पोलैंड के ऊपरी सिलेसिया क्षेत्र में लोगों द्वारा बोली जाने वाली एक भाषा है। यह चेक गणराज्य और जर्मनी में भी बोली जाती है। पोलैंड में 2011 की राष्ट्रीय जनगणना के मुताबिक 509000 लोगों की यह मूल भाषा है। 

सिलेसियन का पोलिश भाषा से काफी निकट का संबंध है। इसमें एक भी सिलेसियन वर्णमाला नहीं है। सिलेसियन वक्ता अपनी भाषा लिखने के लिए पोलिश वर्ण का ही प्रयोग करते हैं। 2006 में सभी सिलेसियन लिपियों (जिन की संख्या दस है) के आधार पर एक नई सिलेसियन वर्णमाला का आविष्कार किया गया था। यह इंटरनेट पर व्यापक रूप में प्रयोग होती है और सिलेसियन विकिपीडिया में भी।

### सन्दर्भ


### बाहरी कड़ियाँ
सिलेसियन विकिपीडिया में भी।

श्रेणी:विश्व की भाषाएँ
श्रेणी:जर्मनी की भाषाएँ
श्रेणी:पोलैंड की भाषाएँ
श्रेणी:चेक गणराज्य की भाषाएँ
नितु कुंडु

[right|thumb|The [SAARC fountain, Dhaka]]
**नितु कुंडु** (पुरा नाम : नित्य गोपाल कुंडु) का जन्म 3 दिसंबर 1935 को बंग्लादेश में हुआ था। ये एक शिल्पकार एंव कलाकार थें. इन्होंने बंग्लादेश में कला की एक नई धारा की शुरूआत की। वे लकड़ी एंव धातु के सम्मिश्रण से आकृतियां बनाने में माहिर थें. ढाका में बना दक्षेश फौआरा उनकी एक प्रमुख कलाकृति है। उन्हें बंग्लादेश के स्वधीनता संग्राम के एक नायक के रूप में भी याद किया जाता है। उनकी मृत्यु 15 सितंबर 2006 को हुई। उनका अंतिम संस्कार पूरे राजकीय सम्मान के साथ किया गया।

श्रेणी:बांग्लादेश
पटवारी

**पटवारी या लेखपाल** राजस्व विभाग में ग्राम लेवल का अधिकारी होता है। इन्हें विभिन्न स्थानों पर अन्य नामों से भी जाना जाता है जैसे:- , कारनाम अधिकारी, शानबोगरु,लेखपाल(उत्तर प्रदेश)आदि। यह भारतीय उपमहाद्वीप के ग्रामीण क्षेत्रों में सरकार का प्रशासनिक पद होता है। खेती बाड़ी की जमीन और उसकी उपज का लेखाजोखा रखना इनका मुख्य कार्य है। ये अपने हलके के भूमि सम्बंधी विवाद का निपटारा करते है। भूमि का सीमांकन, म्यूटेशन, विरासत,हैसियत प्रमाण पत्र, जाति, आय, निवास, आपदा,आदि जैसे अनेको कार्य करते हैं। अपने क्षेत्र का निरीक्षण का कार्य इन्ही का है। ये महत्वपूर्ण बिंदुओं और प्रार्थना पत्रों पर तहसीलदार को प्रतिवेदन प्रेषित करते हैं।एक लेखपाल अपने क्षेत्र के अंतर्गत भूमि का रिकॉर्ड रखता है।

## इतिहास
**पटवारी** प्रणाली की शुरूआत सर्वप्रथम शेर शाह सूरी के शासनकाल के दौरान हुई और बाद में अकबर ने इस प्रणाली को बढ़ावा दिया। ब्रितानी शासनकाल के दौरान इसमें मामूली परिवर्तन हुये लेकिन प्रणाली जारी रही।

१९१८ में सभी गाँवों में सरकार  प्रतिनिधि के रूप में लेखापाल नियुक्त किये।

राजा टोडरमल जो अकबर के दरबार में भू-अभिलेख का मन्त्री था, के द्वारा जमीन संबंधी कार्यो के सम्पादन के लिये पटवारी पद की स्थापना की गयी थी। पटवारी शासन एवम निजी भूमियों के कागजात को सन्धारित करता है। ब्रिटिश राज में इसे सुदृढ़ कर जारी रखा गया। आंध्र प्रदेश, कर्नाटक, पश्चिम बंगाल, उत्तर भारत और पड़ोसी देश पाकिस्तान में पटवारी शब्द प्रचलित है। गुजरात-महाराष्ट्र में 1918 तक इन्हें कुलकर्णी कहा जाता था, जिसे खत्म कर तलाटी कहा जाने लगा। तमिलनाडु में पटवारी को कर्णम या अधिकारी कहा जाता है।

गांवों में गरीब किसान के लिए पटवारी ही 'बड़ा साहब' होता है। पंजाब में पटवारी को 'पिंड दी मां' (गांव की मां) भी कहा जाता है। राजस्थान में पहले पटवारियों को 'हाकिम साहब कहा जाता था।

पटवारियों के बारे में कोई केंद्रीयकृत आंकड़ा नहीं है। राजस्थान में लगभग 12000  पटवारी पद हैं, तो मध्य प्रदेश में 11,622, छत्तीसगढ़ में 3,500, उत्तर प्रदेश में पटवारी के पद को चौधरी चरण सिंह के जमाने में ही समाप्त कर दिया गया था और अब उन्हें लेखपाल कहा जाता है, जिनकी संख्या 27,333 है। उत्तराखंड में इन्हें राजस्व पुलिस कहा जाता है और राज्य के 65 फीसदी हिस्से में अपराध नियंत्रण, राजस्व संबंधी कार्यों के साथ ही वन संपदा की हकदारी का काम पटवारी ही संभाल रहे हैं।

हालांकि तकनीकी युग में अब पटवार व्यवस्था को दुरुस्त किया जा रहा है। भारत सरकार ने 2005 में पटवारी इन्फॉर्मेशन सिस्टम (पीएटीआइएस) नामक सॉफ्टवेयर विकसित किया, ताकि जमीन का कंप्यूटरीकृत रिकॉर्ड रखा जा सके। मध्य प्रदेश के भू-अभिलेख आयुक्त राजीव रंजन कहते हैं, *राज्‍य में जमीन के रिकॉर्ड का कंप्यूटरीकरण जारी है। जल्द ही ये सारे रिकॉर्ड पटवारी के लैपटॉप पर उपलब्ध होंगे.* मध्यप्रदेश में CLRMP Ver 4B2 और भू-नक्शा सॉफ्टवेर के माध्यम से किसानों को खसरे-खतौनी और नक्शा की नक़ल प्रदान की जा रही है जो मध्यप्रदेश के लोक सेवा गारंटी अधिनियम २०१० के अंतर्गत प्रदान की जाती है।

पटवारियों ने अपने अधिकारों की रक्षा के लिए कई जगह एसोसिएशन बना रखी है और उन्होंने सरकार को दबाव में लाकर अपनी ताकत का एहसास भी कराया है। मध्यप्रदेश में म०प्र० पटवारी संघ (रजि० ३४७३ /७३) से संघ पंजीकृत संगठन है।

पटवारी किसानो का प्रथम प्रशासनिक प्रतिनिधि है जो किसानो की समस्या को शासन व् प्रशासन तक तथा शासन की योजनाओ को जनता तक पहुँचाता है।

## सन्दर्भ
राजस्थान पटवारी भर्ती के बारे में जानें सम्पूर्ण जानकारी
श्रेणी:भूमि कानून
श्रेणी:भारत में कानून
श्रेणी:सरकारी उपाधियाँ
बैहर

**बैहर** (Baihar) भारत के मध्य प्रदेश राज्य के बालाघाट ज़िले में स्थित एक नगर है। कान्हा राष्ट्रीय उद्यान इसके समीप है।

## इन्हें भी देखें
* कान्हा राष्ट्रीय उद्यान
* बालाघाट ज़िला

## सन्दर्भ

श्रेणी:मध्य प्रदेश के शहर
श्रेणी:बालाघाट ज़िला
श्रेणी:बालाघाट ज़िले के नगर
डिंभ

thumb|एक कीट का डिंभ
कुछ जीवों, जैसे कीट-पतंगो तथा उभयचरों की विकास प्रक्रिया में **डिंभ** या **डिंभक** (लारवा) एक अपरिपक्व अवस्था है। डिंभ का रूप रंग उसके व्यस्क रूप से एकदम भिन्न हो सकता है। जैसा कि तितली एवं उसकी डिंभ का होता है। डिंभ में प्रायः कुछ ऐसे अंग पाए जाते हैं जो उसके व्यस्क रूप में नहीं होते हैं।

## परिचय
जितनी भी तितलियाँ या मोथ हैं सभी के अंडे से पहले डिंभ बनता है। धीरे-धीरे यह डिंभ बड़ा होता है। अधिकांश डिभों का रंग हरा होता है ताकि वे आसानी से पत्तियों में छुपे रहें। इनका मुख्य खाना ही पत्तियाँ होती हैं। टाइगर मोथ एकदम लाल रंग का होता है। वैसे तो मॉथ के सभी डिंभ रेशम बनाते हैं, लेकिन जो सबसे अच्छी गुणवत्ता का रेशम देता है उसे रेशम कीट कहा जाता है।

## सन्दर्भ

श्रेणी:कीट
श्रेणी:विकासात्मक जीवविज्ञान
नाभिकीय आपूर्तिकर्ता समूह

thumb|400px|भूरे (Gray) रंग के क्षेत्र एन॰एस॰जी॰ के सदस्य देश हैं।

** नाभिकीय आपूर्तिकर्ता समूह ** ( ; * न्यूक्लियर सप्लायर ग्रुप * (NSG)) बहुत से देशों का एक समूह है। जो नाभिकीय निरस्त्रीकरण (nuclear disarmament) के लिये प्रयासरत है। इस कार्य के लिये यह समूह नाभिकीय शस्त्र बनाने योग्य सामग्री के निर्यात एवं पुनः हस्तान्तरण को नियन्त्रित करता है। इसका वास्तविक लक्ष्य यह है कि जिन देशों के पास नाभिकीय क्षमता नहीं है, वे इसे अर्जित न कर सकें। यह समूह ऐसे परमाणु उपकरण, सामग्री और तकनीक के निर्यात पर रोक लगाता है जिसका प्रयोग परमाणु शस्त्र बनाने में होना है और इस प्रकार यह परमाणु प्रसार को रोकता है।

## महर्त्वपूण तथ्य
1. एन॰एस॰जी॰ 48 राष्ट्रों का एक समूह है। जो सदस्य राष्ट्रों के साथ असैन्य कार्यों के लिये परमाणु सामग्री, परमाणु तकनीक के इस्तेमाल सुनिश्चित करता है।

2. एन॰एस॰जी॰ का गठन वर्ष 1974 में भारत के परमाणु परीक्षण की प्रतिक्रिया स्वरूप किया गया था।

3. यह समूह सैद्धान्तिक रूप से केवल परमाणु अप्रसार संधि (एनपीटी) पर हस्ताक्षर करने वाले देशों के साथ परमाणु व्यापार की अनुमति देता है। किन्तु इस बार इस समूह ने भारत को विशेष छूट देकर ऐतिहासिक निर्णय किया है।

4. एन॰एस॰जी॰ का कोई स्थायी कार्यालय नहीं है। एन॰एस॰जी॰ आमतौर पर वार्षिक बैठक करता है। सभी विषयों में निर्णय सर्वसम्मित के आधार पर होता है।

## इतिहास
इसकी स्थापना सन १९७४ में हुई जब भारत ने ** मुस्कराते बुद्ध ** (स्माइलिङ्ग बुद्धा) नामक नाभिकीय परीक्षण किया।

मई 1974 को भारत ने जब अपना परमाणु परीक्षण किया तो इसके उत्तर में इस समूह का गठन किया गया और इनकी पहली बैठक, जो है वो मई 1975 में हुई। ऐसे में जिन राष्ट्रों ने एनपीटी पर हस्ताक्षर किया हुआ है था , उन्होंने इस पर बात विचार किया। 

भारत 2008 से ही इसकी सदस्यता पाने के लिये प्रयास कर रहा है। परन्तु प्रारम्भिक समय में बहुत राष्ट्रों ने विरोध किया जैसे ऑस्ट्रेलिया, मेक्सिको, स्विट्ज़रलैण्ड, चीन इत्यादि।

## सदस्य देश

आरम्भ में इसके केवल सात सदस्य थे - कनाडा, पश्चिमी जर्मनी, फ्रांस, जापान, सोवियत संघ, युनाइटेड किंगडम एवं संयुक्त राज्य अमेरिका (यूएसए)। सन 1976-77 में इसमें और देश शामिल कर लिये गये और इसकी सदस्य संख्या 15 हो गयी। 1990 तक 12 और देश इसमें सम्मिलित हो गये। चीन इसमें सन 2004 में शामिल हुआ।

सन 2008 में इसके 45 सदस्य देश हैं। ** 6 सितम्बर 2008 ** को इसमें भारत को भी शामिल कर गया है।

### वर्तमान सदस्य देश
इस समय एनएसजी के सदस्य देश निम्न हैं-

अर्जेण्टिना, आस्ट्रेलिया, आस्ट्रिया, बेलारूस, बेल्जियम, ब्राजील, ब्रिटेन, बुल्गारिया, कनाडा, चीन, क्रोएशिया, साइप्रस, चेक गणराज्य, डेनमार्क, इस्टोनिया, फ़िनलैण्ड, फ़्रांस, जर्मनी, यूनान, हंगरी, आयरलैण्ड, इटली, जापान, कज़ाकिस्तान, लातिवया, लिथुआनिया, लक्ज़मबर्ग, माल्टा, नीदरलैण्ड, न्यूज़ीलैण्ड, नॉर्वे, पोलैण्ड, पुर्तगाल, रोमानिया, रूस, स्लिवाकोया, स्लोवेनिया, दक्षिण अफ्रीका, दक्षिण कोरिया, स्पेन, स्वीडन, स्विट्ज़रलैण्ड, तुर्की, यूक्रेन और अमेरिका तथा भारत


## इन्हें भी देखें
* परमाणु बम
* प्रक्षेपास्त्र प्रौद्योगिकी नियंत्रण व्यवस्था (MTCR)
* परमाणु अप्रसार संधि

## बाहरी कड़ियाँ
* भारत एटमी ताकत, एनएसजी की मुहर (दैनिक जागरण)
* भारत को एनएसजी में छूट मिली (जोश)
* NSG का आधिकारिक जालस्थल
* Nuclear Suppliers Guidelines Part 1 - Trigger List
* Nuclear Suppliers Guidelines Part 2 - Dual Use
* NSG draft waiver for India

श्रेणी:परमाणु परीक्षण
श्रेणी:नाभिकीय हथियार
श्रेणी:संगठन
प्यूपा

thumb|300px|मधुमक्खी में प्यूपा अवस्था का विकाश.
**कोशित** या **प्यूपा** (pupa) कुछ कायान्तरण करने वाले कुछ कीटों के जीवन-चक्र की एक अवस्था का नाम है। यह कायान्तर के दौरान होने वाली चार अवस्थाओं में से एक अवस्था है। इन कीटों के कायान्तरण की चार अवस्थाएं ये हैं - भ्रूण (embryo), डिंभ (larva), प्यूपा तथा पूर्ण कीट या पूर्णक (imago)।

श्रेणी:कीट
अमीनो अम्ल

thumb|उदासीन रूप में α-अमीनो अम्ल की संरचना
**अमीनो अम्ल** कार्बनिक यौगिक होते हैं जिनमें इसके एक ही कार्बन (α-कार्बन) पर एक अमीनो समूह व एक कार्बोक्सिलिक अम्ल समूह प्रतिस्थापित होते हैं। इस कारण इन्हें α-अमीनो अम्ल कहते हैं। ये प्रतिस्थापित मेथेन हैं। चार प्रतिस्थापी समूह चार संयोजकता स्थल से जुड़े रहते हैं। ये समूह हाइड्रोजन, कार्बोक्सिलिक अम्ल समूह, अमीनो समूह तथा भिन्न परिवर्तनशील समूह, जिसे R समूह से व्यक्त करते हैं, पाए जाते हैं। R समूह की प्रकृति के आधार पर अमीनो अम्ल अनेक प्रकार के होते हैं फिर भी प्रोटीन में उपलब्धता के आधार पर ये 22 प्रकार के होते हैं। प्रोटीन के अमीनो अम्लों में R समूह, हाइड्रोजन (ग्लाइसीन), मेथिल समूह ( ऐलनीन), हाइड्रोक्सिमेथिल (सेरीन) आदि हो सकते हैं। 

अमीनो अम्लों के भौतिक व रासायनिक गुण मुख्यतः अमीनो, कार्बोक्सिल व R क्रियात्मक समूह पर निर्भर है। अमीनों व कार्बोक्सिल समूहों की संख्या के आधार पर अम्लीय (ग्लूटामिक अम्ल), क्षारीय (लाइसिन) और उदासीन (वैलीन) अमीनो अम्ल होते हैं। इसी प्रकार ऐरोमेटिक अमीनो अम्ल (टाइरोसीन, फेनिलैलनीन, ट्रिप्टोफैन) होते हैं। अमीनो अम्लों का एक विशेष गुण यह हैं कि अमीनो व कार्बोक्सिलिक अम्ल समूह आयनन प्रकृति के होते हैं, अतः विभिन्न PH वाले विलयनों में अमीनो अम्लों की संरचना परिवर्तित होती रहती हैं।
## वर्गीकरण
अमीनो अम्ल में अमीनो तथा कार्बोक्सिलिक अम्ल प्रकार्यात्मक समूह उपस्थित होते हैं। कार्बोक्सिल समूह के सन्दर्भ में अमीनो समूह की आपेक्षिक स्थितियों के आधार पर अमीनो अम्लों को α, β, γ, δ आदि में वर्गीकृत किया जा सकता है। प्रोटीन के जलीय विश्लेषण से केवल α-अमीनो अम्ल ही प्राप्त होते हैं। इनमें अन्य प्रकार्यात्मक समूह भी उपस्थित हो सकते हैं।

अमीनो अम्लों को उनके अण्वों में उपस्थित अमीनो तथा कार्बोक्सिलिक अम्ल समूहों की आपेक्षिक संख्या के आधार पर अम्लीय क्षारीय अथवा उदासीन वर्गों में वर्गीकृत किया गया है। अमीनो तथा कार्बोक्सिलिक अम्ल समूहों की समान संख्या अमीनो अम्ल की प्रकृति को उदासीन बनाती है। कार्बोक्सिलिक अम्ल समूहों की अपेक्षा अमीनो समूहों को संख्या अधिक होने पर यह क्षारीय तथा कार्बोक्सिलिक अम्ल समूहों की संख्या अमीनों समूहों की संख्या से अधिक होने पर यह अम्लीय होते हैं जो अमीनो अम्ल शरीर में संश्लेषित हो सकते हैं उन्हें अनावश्यक अमीनो अम्ल कहते हैं। जबकि वे अमीनो अम्ल जो शरीर में संश्लेषित नहीं हो सकते तथा जिनको भोजन में लेना आवश्यक है, आवश्यक अमीनो अम्ल कहलाते हैं।

## सन्दर्भ

श्रेणी:जैवरसायनिकी
श्रेणी:शब्दावली
श्रेणी:सूक्ष्मजैविकी
श्रेणी:जैव प्रौद्योगिकी
श्रेणी:आण्विक जैविकी
श्रेणी:अनुवांशिकी
श्रेणी:अमीनो अम्ल
विनयपिटक

विनय पिटक एक बौद्ध ग्रंथ है। यह उन तीन ग्रंथों में से एक है जो त्रिपिटक बनाते है। इस ग्रंथ का प्रमुख विषय विहार के भिक्षु, भिक्षुणी आदि है। विनय पिटक का शाब्दिक अर्थ "अनुशासन की टोकरी" है। बौद्ध धर्म में भिक्षु और भिक्षुणी के रूप मे प्रवेश करने वाले शिष्य (अनुयायी) के आचरण व्यवस्थित करने के निमित्त निर्मित अनुशासन के नियमों को विनय कहते है। अतः विनय पिटक विनय से संबन्धित नियमों का व्यवस्थित संग्रह है। 

## जीवित संस्करण

विनय पित्तक का ६ संस्करण पूर्ण रूप से संरक्षित है। इन में से ३ अभी भी धार्मिक कार्य के लिए प्रयोजित है। 

* थेरवाद संप्रदाय का पालि संस्करण
** सुत्तविभंग
*** महाविभंग (भिक्षु संबंधित) 
*** भिख्खुणीविभंग (भिक्षुणी संबंधित)
** खंधक
** परिवार
* 'डुल-बा, जो मूलसर्वास्तिवाद का तिब्बती अनुवाद है। तह तिब्बती अनुयायीयौं द्वारा प्रयोजित संस्करण है
** विनयवस्तु
** भिक्षुऔं का प्रतिमोक्षसुत्र 
** भिक्षुऔं का विनयविभंग
** भिक्षुणीऔं का प्रतिमोक्षसुत्र 
** भिक्षुणीऔं का विनयविभंग
** विनयक्षुद्रवस्तु
** विनयोत्तरग्रंथ 
* सु-फेन लु (Ssŭ-fen lü) (ताइशो कॅटालॉग क्रम 1428), धर्मगुप्तक संस्करण का चिनिया अनुवाद; यह संस्करण चिनिया सम्प्रदाय और उससे निकला संप्रदाय जैसे कि कोरियाली, भियतनामी और जापान के रित्सु संप्रदाय प्रयोग करते है
** भिक्षुविभंग 
** भिक्षुणीविभंग
** स्कंधक
** संयुक्तवर्ग
** विनयैकोत्तर
* शिह्-सुंग लु (T1435), सर्वास्तिवाद संस्करण का अनुवाद
** भिक्षुविभंग
** स्कंधक
** भिक्षुणीविभंग
** एकोत्तरधर्म
** उपालिपरिप्रिच्चा
** उभयतोविनय
** संयुक्त
** पराजिकाधर्म
** संघवसेश
** कुशलध्याय
* वु-फेन लु (T1421), महिशासक संस्करण का अनुवाद
** भिक्षुविभंग
** भिक्षुणीविभंग
** स्कंधक
* मो-हो-सेंग-चि लु (T1425), महासांघिक संस्करण का अनुवाद 
** भिक्षुविभंग
** भिक्षुणीविभंग
** स्कंधक

इस के साथ साथ ही विभिन्न संस्करणौं का विभिन्न भाग विभिन्न भाषाऔं में पाया जाता है। 

## देखें
* अभिधम्म पिटक
* बौद्ध ग्रंथ
* सुत्त पिटक

## टीका

## बाहरी कडियाँ
* The Vinaya Pitaka at Access to Insight
* Living Vinaya by Ajahn Sucitto
* Sects & Sectarianism - The origins of Buddhist Schools


श्रेणी:बौद्ध धर्म
श्रेणी:त्रिपिटक
श्रेणी:थेरवाद
खुद्दकनिकाय

**खुद्दकनिकाय** (पालि भाषा:खुद्दक=छोटा) बौद्ध ग्रंथ त्रिपिटक का सुत्तपिटक का पाँचवा निकाय है। इसमें धम्मपद, उदान, इतिवुत्तक, सुत्तनिपात, थेर गाथा, जातक आदि सोलह ग्रंथ संग्रहीत है। इनमें से कुछ में बुद्ध के प्रामाणिक वचनों का संग्रह हैं। यह छोटे सूत्रों का संकलन है।

## निकाय विभाजन
इस ग्रंथ में कुल १८ शीर्षक हैं जिनमें से १५ प्रमुख शीर्षक हैं।-

# खुद्दक पाठ
# धम्मपद
# उदान
# इतिवुत्तक
# सुत्तनिपात
# विमानवत्थु
# पेतवत्थु
# थेरगाथा
# थेरीगाथा
# जातक
# निद्देस
# पटिसंभिदामग्ग
# अपदान
# बुद्धवंस
# चरियापिटक
# नेत्तिपकरण
# पेटकोपदेस
# मिलिन्दपन्ह

## टीका

## बाहरी कड़ियाँ
* Khuddaka Nikaya in Pali and English at "MettaNet - Lanka"
* Khuddaka Nikaya in English at "Access to Insight"

श्रेणी:त्रिपिटक
श्रेणी:बौद्ध धर्म
श्रेणी:सुत्तपिटक
कठफोड़वा

**कठफोड़वा** (वुडपैकर / woodpeckers) पक्षियों की एक प्रजाति है। यह  हुदहुद (hoopoe) से भिन्न पक्षी है। इस परिवार के सदस्य दुनिया भर में पाए जाते हैं , ऑस्ट्रेलिया , न्यू गिनी, न्यूजीलैंड , मेडागास्कर, और चरम ध्रुवीय क्षेत्रों के लिए छोड़कर। कठफोड़वा एक मिनट २० बार चोंच मार सकता है।

## बाहरी कड़ियाँ
* '''कठफोड़वा''' (हमारे आसपास के पक्षी / हिन्दी नेस्ट)
श्रेणी:पक्षी०
महेन्द्र

**महेन्द्र**, सम्राट अशोक के पुत्र थे जिन्होंने अपनी बहन संघमित्रा के साथ श्रीलंका जाकर बौद्ध धर्म का प्रचार का प्रचार किया। उनकी माँ का नाम देवी था।

## सन्दर्भ

## इन्हें भी देखें
*संघमित्रा
*राजकुमार विजय

## बाहरी कड़ियाँ

श्रेणी:भारतीय बौद्ध भिक्षु
होमी भाभा राष्ट्रीय संस्थान

**होमी भाभा राष्ट्रीय संस्थान** (Homi Bhabha National Institute(HBNI)) भारत का एक मानित विश्वविद्यालय है। दस प्रमुख अनुसंधान संस्थानों से मिलकर इसकी रचना हुई है। इसका नामकरण भारत के प्रसिद्ध भौतिकशास्त्री होमी जहाँगीर भाभा के नाम पर किया गया है। श्री रवि ग्रोवर इसके वर्तमान निदेशक हैं।

## इतिहास
४ जून २००५ को भारत सरकार ने इस संस्थान की स्थापना को स्वीकृत किया। मानव संसाधन विकास मंत्रालय ने इसे समविश्वविद्यालय (डीम्ड यूनिवर्सिटी) का दर्जा दिया। 

## अनुसंधान एवं विकास (R&D) केन्द्र
* भाभा परमाणु अनुसंधान केन्द्र, मुंबई.
* इंदिरा गांधी परमाणु अनुसंधान केन्द्र (IGCAR), कलपक्कम (चेन्नई के पास)
* राजा रामन्ना प्रगत प्रौद्योगिकी केन्द्र, इन्दौर
* परिवर्ती उर्जा साइक्लोट्रॉन केन्द्र (Variable Energy Cyclotron Centre), कोलकाता

## संस्थान
* साहा नाभिकीय भौतिकी संस्थान, कोलकाता (Saha Institute of Nuclear Physics)
* प्लाज्मा अनुसंधान संस्थान, गांधीनगर (गुजरात)
* हरीशचंद्र अनुसंधान संस्थान, इलाहाबाद
* टाटा स्मारक केन्द्र, मुंबई
* गणितीय विज्ञान संस्थान चेन्नई (Institute of Mathematical Sciences)
* भौतिकी संस्थान, भुवनेश्वर (Institute of Physics, Bhubaneswar)

## इन्हें भी देखें
* टाटा मूलभूत अनुसंधान संस्थान (Tata Institute of Fundamental Research)

## बाहरी कड़ियाँ
* Info on HBNI on DAE website

श्रेणी:शिक्षण संस्थान
श्रेणी:महाराष्ट्र के विश्वविद्यालय
विक्टर हनेस्कू

श्रेणी:टेनिस खिलाड़ी
श्रेणी:पुरुष टेनिस खिलाड़ी
अभिधम्मपिटक

**अभिधम्मपिटक** एक बौद्ध ग्रंथ है। यह उन तीन ग्रंथौं में से एक है जो त्रिपिटक बनाते है। इस ग्रंथ में विश्लेषणयुक्त देशना और धार्मिक व्याख्या संग्रहित है।

परंपरा [3] में कहा गया है कि बुद्ध ने अपने ज्ञान के तुरंत बाद अभिमम्मा को सोचा था, फिर कुछ साल बाद देवताओं को सिखाया। बाद में बुद्ध ने इसे सारिपुट्टा को दोहराया, जिसने इसे अपने शिष्यों को सौंप दिया। यह परंपरा पारिवार में भी स्पष्ट है, विनय पिटाका के बहुत देर से, [4] जो बुद्ध की प्रशंसा की एक अंतिम कविता में उल्लेख करती है कि इस सबसे अच्छे जीव, शेर ने तीन पिटाकों को सिखाया। [5]
हालांकि, विद्वान आमतौर पर बुद्ध की मृत्यु के बाद 100 से 200 साल बाद तीसरी शताब्दी ईसा पूर्व के आसपास कुछ समय पैदा करने के लिए अभिमम्मा कार्य करते हैं। इसलिए, सात अभिमम्मा कार्यों का आमतौर पर विद्वानों द्वारा दावा किया जाता है कि बुद्ध के शब्दों का प्रतिनिधित्व न करें, बल्कि शिष्यों और विद्वानों के उन लोगों का प्रतिनिधित्व न करें। [6] रूपर्ट गेथिन ने हालांकि कहा कि अभिम्मा पद्धति के महत्वपूर्ण तत्त्व शायद बुद्ध के जीवनकाल में वापस आ जाएंगे। [7] ए के वार्डर और पीटर हार्वे दोनों ने मटका के लिए शुरुआती तिथियों का सुझाव दिया जिस पर अबिबिम्मा किताबें आधारित हैं। अभिदम ने सुट्टा, [संदिग्ध - चर्चा] के विस्तार के रूप में शुरुआत की लेकिन बाद में स्वतंत्र सिद्धांत विकसित किए। [8]
कैनन के आखिरी बड़े विभाजन के रूप में, अभिमम्मा पितक के पास एक चैकर्ड इतिहास था। इसे महासंघिका स्कूल [संदिग्ध - चर्चा] [2] [9] और कई अन्य स्कूलों [संदिग्ध - चर्चा] द्वारा कैननिकल के रूप में स्वीकार नहीं किया गया था। [10] अभ्यम्मा पितक के भीतर एक अन्य स्कूल में खुदाका निकया का अधिकांश हिस्सा शामिल था। [2] इसके अलावा, अभिम्मा का पाली संस्करण सख्ती से थेरावाड़ा संग्रह है, और अन्य बौद्ध विद्यालयों द्वारा मान्यता प्राप्त अभिमम्मा कार्यों के साथ बहुत कम है। [11] विभिन्न प्रारंभिक विद्यालयों के विभिन्न अभिम्मा दर्शनों पर सिद्धांत पर कोई समझौता नहीं है [12] और 'विभाजित बौद्ध धर्म' [12] (अविभाजित बौद्ध धर्म के विपरीत) की अवधि से संबंधित है। पाली कैनन के शुरुआती ग्रंथों में अभिमम्मा पितक के ग्रंथों (ग्रंथों) का कोई उल्लेख नहीं है। [13] पहली बौद्ध परिषद की कुछ रिपोर्टों में अभिम्मा का भी उल्लेख नहीं किया गया है, जो विनय के ग्रंथों और पांच निकैस [14] या चार आगामा के अस्तित्व का उल्लेख करते हैं, हालांकि यह ध्यान दिया जा सकता है कि आदरणीय [सारिपुट्टा] पहली परिषद में होने से पहले अभ्यम्मा में सबसे पहले बुद्ध के पास पारित किया गया था [उद्धरण वांछित]। [15] अन्य खातों में अभिमम्मा शामिल है। [16]
सरवास्तिव विद्यालय के अभ्यर्थ पित्त के विपरीत थेरावाद्दी अभिमम्मा पितक में, औपचारिक सिद्धांतांकन अनुपस्थित है, और धर्मों की औपचारिक स्थिति का सवाल एक महत्वपूर्ण मुद्दा बना हुआ है। सभाव की धारणा (संस्कृत: svabhava) का उपयोग केवल थ्रावाडिन ग्रंथों में किया जाता है। [17] क्षणिकता का सिद्धांत भी थेरावादा विचारों के लिए एक देर से जोड़ा गया है। [18] यह केवल बौद्धघासा के समय प्रकट होता है

## विभाजन
इसका विस्तार इस प्रकार है-
* **अभिधम्मपिटक**
** धम्मसंगणि
** विभंग
** धातुकथा
** पुग्गलपंञति
** कथावत्थु
** यमक
** पट्ठान

## टीका


श्रेणी:बौद्ध धर्म
श्रेणी:त्रिपिटक
श्रेणी:थेरवाद
परमाणु अप्रसार संधि

**परमाणु अप्रसार संधि** (अंग्रेज़ी:**नॉन प्रॉलिफरेशन ट्रीटी**) को *[[एनपीटी]]* के नाम से जाना जाता है। इसका उद्देश्य विश्व भर में परमाणु हथियारों के प्रसार को रोकने के साथ-साथ परमाणु परीक्षण पर अंकुश लगाना है। १ जुलाई १९६८ से इस समझौते पर हस्ताक्षर होना शुरू हुआ। अभी इस संधि पर हस्ताक्षर कर चुके देशों की संख्या १९१ है। जिसमें पांच के पास नाभिकीय हथियार हैं। ये देश हैं- अमेरिका, ब्रिटेन, फ्रांस, रूस और चीन। सिर्फ पांच संप्रभुता संपन्न देश इसके सदस्य नहीं हैं। ये हैं- भारत, इजरायल, पाकिस्तान द.सुदान और उत्तरी कोरिया। एनपीटी के तहत भारत को परमाणु संपन्न देश की मान्यता नहीं दी गई है। जो इसके दोहरे मापदंड को प्रदर्शित करती है। इस संधि का प्रस्ताव आयरलैंड ने रखा था और सबसे पहले हस्ताक्षर करने वाला राष्ट्र है फिनलैंड। इस संधि के तहत परमाणु शक्ति संपन्न राष्ट्र उसे ही माना गया है जिसने १ जनवरी १९६७ से पहले परमाणु हथियारों का निर्माण और परीक्षण कर लिया हो। इस आधार पर ही भारत को यह दर्जा अंतरराष्ट्रीय स्तर पर नहीं प्राप्त है। क्योंकि भारत ने पहला परमाणु परीक्षण १९७४ में किया था। उत्तरी कोरिया ने इस सन्धि पर हस्ताक्षर किये, इसका उलंघन किया और फिर इससे बाहर आ गया।

## सन्धि के मुख्य स्तम्भ
* परमाणु अप्रसार (परमाणु अस्त्र संपन्न राज्य परमाणु अस्त्रविहीन राज्यों को इसके निर्माण की तकनीक नहीं देंगे। 
* निरस्त्रीकरण
* परमाणु उर्जा का शान्तिपूर्ण उपयोग

## इन्हें भी दखें
* परमाणु भट्ठी (Nuclear reactor)
* परमाणु युद्ध (Nuclear warfare)
* परमाणु अस्त्रों से युक्त देशों की सूची
* नाभिकीय विखण्डन (Nuclear fission)
* नाभिकीय संलयन (Nuclear fusion)
* परमाणु बम

## बाहरी कड़ियाँ

श्रेणी:परमाणु परीक्षण
श्रेणी:युद्ध
श्रेणी:सन्धियाँ
आर्द्रा

300px|right|thumb|आद्रा
**आर्द्रा** भारतीय ज्योतिष में एक नक्षत्र है। संस्कृत भाषा से आए इस नाम का अर्थ होता है "नम"। आर्द्रा से सम्बन्धित हिंदू मिथक बृहस्पति की दूसरी पत्नी तराका के साथ है। तराका एक असुर है जिसे ब्रह्मा द्वारा अखंडनीयता का वरदान मिला हुआ है। आर्द्रा सताइस नक्षत्रों में से एक है। आकाशमंडल में आर्द्रा नक्षत्र छटा है। यह राहू का नक्षत्र है व मिथुन राशि में आता है। आर्द्रा नक्षत्र का स्वामी राहू है व इसकी दशा 18 वर्ष की होती हैं, लेकिन मिथनु राशि पर 5 माह 12 दिन से 18 वर्ष तक चंद्र की स्थितिनुसार दशा जन्म के समय भोगना पड़ती है।

इसके बाद ही ज्ञान के कारक गुरु की दशा लगती है, जो पूरे 16 वर्ष भोगना पड़ती है। किसी भी जातक का जन्म जिस नक्षत्र में होता है। उस नक्षत्र के स्वामी का प्रभाव उसके जीवन पर अवश्य देखा जाता है। आर्द्रा नक्षत्र व मिथुन राशि पर जन्में जातक को राहू व बुध का जीवन
भर प्रभाव रहेगा। वहीं गुरु का भी महत्त्व उसके जीवन में देखने को मिलेगा।

इस नक्षत्र में जन्में जातक चंचल स्वभाव के हँसमुख, अभिमानी, दुःख पाने वाले, बुरे विचारों वाले व्यसनी भी होते हैं। राहू की स्थितिनुसार फल भी मिलता है। मेष लग्न हो राहू लग्न में आर्द्रा नक्षत्र का हो तो ऐसा जातक राजनीति में पराक्रमी, चतुर चालक अपने विरोधियों को परास्त करने वाला, शत्रुहंता होता है। ऐसा जातक अत्यन्त कामुक होता है। वृषभ तथा मिथुन का राहू इस लग्न में वाणी से चतुर बनाएगा, शत्रुहंता भी होगा। 

## सन्दर्भ

## इन्हें भी देखें
* नक्षत्र सूची

श्रेणी:नक्षत्र
अश्लेषा

300px|right|thumb|अश्लेषा
आश्लेषा नक्षत्र में जन्मा जातक प्रत्येक कार्य में सफल होता है। आश्लेषा नक्षत्र नौवाँ नक्षत्र है। यह कर्क राशि के अंतर्गत आता है। इसके चरणानुसार नाम डी डू डे डो है। इस नक्षत्र का स्वामी बुध है। इन नक्षत्र में जन्म लेने वालों को बुध व चंद्र का प्रभाव पड़ता है। बुध ज्ञान का कारक है। यह वणिक ग्रह भी माना गया है।

सूर्य के नजदीक होने से इसे प्रातः देखा जा सकता है। यह सूर्य के एक घर आगे या एक घर पीछे रहता है व सूर्य के साथ होता है। इसकी महादशा 17 वर्ष चलती है। बुध का रंग हरित होने से इसका रत्न पन्ना है। बुध प्रधान जातक सफल व्यापारी, अधिवक्ता, भाषण कला में निपुण होते हैं। ऐसे जातक बोलने में चतुर, चालाक, काम निकालने में माहिर होते हैं। बुध प्रधान जातक स्वार्थी किस्म के भी हो सकते हैं।

यह नपुंसक ग्रह होने से दूसरे ग्रहों के साथ हो तो उत्तम फलदायक होते हैं। सिंह राशि पर स्वतंत्र होकर केंद्र में हो तो भी शुभ फलदायक होते हैं। बुध जिस राशि में होगा उसका भी प्रभाव जातक के जीवन पर पड़ेगा। 
## देखिये
* नक्षत्र सूची

अश्लेशा
टी-कोशिका

**टी-कोशिका** एक प्रमुख लसीकाणु(लिम्फ़ोसाइट) है। लसीकाणु या लसीकाकोशिका एक प्रकार की श्वेत रक्त कोशिका कोशिका हैं। टी-कोशिका अपने निर्माण के बाद बाल्यग्रन्थि या थाइमस ग्रन्थि में चली जाती है, वहीं पर इसका विकास होता है। इसलिए इसके नाम से टी अक्षर जुड़ा है। यह कोशिका विभिन्न रोगाणुओं से शरीर की सुरक्षा करती है। जब कोई रोगाणु, जैसे कि जीवाणु, विषाणु इत्यादि शरीर में प्रवेश करते है, तो यह एक प्रकार के रसायन प्रतिपिण्ड का निर्माण करती है। यह प्रतिपिण्ड उस विशेस रोगाणु का मुकाबला कर के उसे नष्ट कर देता है।

श्रेणी:जीव विज्ञान
श्रेणी:कोशिकाविज्ञान
जनसंपर्क

**जनसंपर्क** (पब्लिक रिलेशन्स) का सीधा अर्थ है 'जनता से संपर्क रखना'। जनसम्पर्क एक प्रक्रिया है जो एक उद्देश्य से व्यक्ति या वस्तु की छवि, महत्व एवं विश्वास को समूह अथवा समाज में स्थापित करने में सहायक होती है। जनसंचार के विभिन्न उपकरणों के माध्यम से समाज या समूह से जीवन्त सम्बन्ध बनाने में यह सेतु का कार्य करती है।

## परिचय
जनसंपर्क, संचार और संप्रेषण का एक पहलू है, जिसमें किसी व्यक्ति या संगठन तथा इस क्षेत्र से संबंधित लोगों के बीच संपर्क स्थापित किया जाता है। इस प्रकार यह सेवा लेने वालों तथा सेवा देने वालों के बीच एक सेतु का काम करता है। यह एक द्विपक्षीय कार्रवाई है, जिसमें सूचनाओं तथा विचारों का आदान-प्रदान होता है।

आज किसी भी संस्था की साख बनाने के लिए जनसंपर्क एक आवश्यक अंग माना जाता है। सरकारों के अलावा निजी संस्थाएं भी जनसंपर्क के माध्यम से अपनी साख बनाने का कार्य करती है। जनसंपर्क को संक्षेप में ऐसा कार्य कहा जाता है, जिसे जनता द्वारा सराहा जाए, जनसंपर्क का पहला तत्व है अच्छा प्रदर्शन। किसी संगठन या किसी संस्था का जनता के साथ जो संबंध बनता है, उसे जनसंपर्क बढ़ता है, अच्छे जनसम्पर्क में सच्चाई और ईमानदारी होनी चाहिए।

जनसंपर्क की प्रक्रिया विज्ञापन या विक्रय प्रमोशन की प्रक्रिया से अलग होती है, क्योंकि इसमें वांछित जानकारी को बढ़ा-चढ़ाकर नहीं बल्कि उसके वास्तविक रूप में लेकिन प्रभावशाली ढंग से प्रस्तुत किया जाता है। आज सभी छोटे-बड़े संस्थानों में जनसंपर्क क्रय तथा जनसंपर्क अधिकारी सूचना संप्रेषण तथा विचारों की अभिव्यक्ति का दायित्व निभा रहे हैं और कैरियर निर्माण की दृष्टि से यह एक सम्मानजनक क्षेत्र माना जाता है।

जनसंपर्क का स्वरूप केवल दफ्तर खोलकर बैठे रहना ही नहीं है, बल्कि कई तरह से इस काम को अंजाम देना पड़ता है। इसके अंतर्गत मीडिया रिलेशन, क्राइसिस मैनेजमेंट, मार्केटिंग कम्युनिकेशन, फाइनेंशियल, पब्लिक रिलेशंस, सरकारी संबंध, औद्योगिक संबंध शामिल हैं।

## सन्दर्भ

## इन्हें भी देखें
*भारत में जनसम्पर्क
*भारतीय जनसम्पर्क संस्था
*जनसंचार

## बाहरी कड़ियाँ
*दुनिया में जनसंपर्क की बढ़ती महत्ता (स्वतंत्र आवाज)
*जनसंचार : अवधारणा एवं बदलता स्वरूप (गूगल पुस्तक ; लेखक - कृ शि मेहता)
*जनसम्पर्क प्रबन्धन (गूगल पुस्तक ; लेखक- कुमुद शर्मा)
*पत्रकारिता एवं जनसम्पर्क (गूगल पुस्तक ; लेखक- टी डॅ एस आलोक)

श्रेणी:पत्रकारिता
प्राक्केन्द्रकी जीव

thumb
**प्राक्केन्द्रकी जीव** ऐसे जीवों को कहा जाता है जिनकी कोशिकाओं में झिल्लियों में बंद केन्द्रक नहीं होता। इनके विपरीत सुकेन्द्रिक कोशिकाओं में एक झिल्ली से घिरा हुआ केन्द्रक होता है जिसके अन्दर आनुवंशिक सामान होता है। अधिकतर अकेन्द्रिक जीव एककोशिकीय होते हैं यद्यपि कुछ के जीवनक्रम में कभी-कभी एक बहुकोशिकीय अन्तराल भी आता है।

## शब्दोत्पत्ति
यूनानी भाषा में 'प्रो' (πρό, pro) का मतलब '(किसी चीज़ से) पहले' और 'केरी' (καρυ, kary) का मतलब 'बीज' या (बादाम या अख़रोट की) 'गरी' होता है। यानि प्रोकेरियोट कोशिकाएँ केन्द्रक के बनने से पहले की (अधिक रूढ़ी) कोशिकाएँ हैं। इसी तरह हिन्दी में 'प्राक्केन्द्रकी' = प्राक् + केन्द्रकी = वे कोशिकाएँ जो सुकेन्द्रकी कोशिकाओं के पहले बनीं थीं।

## इन्हें भी देखें
* सुकेंद्रिक (युकेरियोट)
* केन्द्रक
* कोशिका

## सन्दर्भ

श्रेणी:प्रोकेरियोटी
श्रेणी:कोशिकाविज्ञान
श्रेणी:सूक्ष्मजैविकी
बॉबी जिंदल

thumb|right|बॉबी और सुप्रिया राष्ट्रपति जॉर्ज बुश क साथ

**पीयूष " बॉबी " जिंदल** (जन्म: 10 जून 1971) अमेरिकी राज्य लुईज़ियाना के वर्तमान रिपब्लिकन गवर्नर हैं। अपने गवर्नर के रूप में चुने जाने से, वो अमरीकी राज्य लुईज़ियाना की प्रतिनिधि सभा के एक सदस्य थे। प्रतिनिधि सभा के लिए वो 2004 के चुनाव में चुने गये थे। जिंदल फिर से 2006 के चुनाव में 88 के साथ वोट प्रतिशत के साथ चयनित हुये थे।
 
20 अक्टूबर 2007 को जिंदल 54 % वोट के साथ लुईज़ियाना के गवर्नर चुने गए। 36 वर्ष की आयु में जिंदल, संयुक्त राज्य अमेरिका के सबसे कम उम्र के मौजूदा गवर्नर बने। वह लुईज़ियाना के पहले अश्वेत और अमेरिकी इतिहास में अमेरिका के प्रथम भारतीय अमेरिकी गवर्नर चुने गये हैं।

## निजी जीवन
 
पीयूष जिंदल का जन्म बैटन रूज, लुईज़ियाना मे एक प्रवासी पंजाबी भारतीय परिवार मे हुआ था। 1970 में उनके पिता भारत मे उनके पैतृक गांव खानपुरा छोड़ कर अमेरिका चले आये थे। परिवार के अनुसार, जिंदल ने " बॉबी " नाम ब्रैडी बंच टेलीविजन श्रृंखला के एक चरित्र बॉबी ब्रैडी के नाम पर चार वर्ष की आयु में अपनाया था। कानूनी तौर पर उनका नाम है पीयूष जिंदल है।
 
जन्म से जिंदल एक हिंदू थे, लेकिन हाई स्कूल मे वो कैथोलिक संप्रदाय में परिवर्तित हो गये। जिंदल ने प्रोविडेंस रोड आइलैंड के ब्राउन विश्वविद्यालय से सार्वजनिक नीति और जीव विज्ञान के स्नातक की उपाधि विशेष योग्यता के साथ प्राप्त की। ब्राउन विश्वविद्यालय मे वो सोसायटी ऑफ पेसिफ़िका हाउस के एक सदस्य थे। जिंदल एक राज नेता बनना चाहते थे। उन्होंने राजनीति विज्ञान में स्नात्कोत्तर उपाधि न्यू कॉलेज ऑक्सफोर्ड से रोड्स स्कॉलर के रूप में प्राप्त की। 

ऑक्सफोर्ड के बाद उन्होने मैक्किंज़े एंड कंपनी में काम करने लगे जो एक परामर्श दाता फर्म है, जहां उन्होंने फॉर्च्यून 500 कंपनियों को सलाह दी। 
सन 1996 में जिंदल ने सुप्रिया जॉली (जन्म 1972) से शादी की। इस दंपती के तीन बच्चे हैं: सेलिया एलिजाबेथ, रॉबर्ट शान और स्लेड रयान।

श्रेणी:भारतीय अमेरिकी
श्रेणी:1971 में जन्मे लोग
श्रेणी:जीवित लोग
श्रेणी:अमेरिकी राजनीतिज्ञ
राष्ट्रीय राजधानी क्षेत्र

**राष्ट्रीय राजधानी क्षेत्र** (अंग्रेज़ी: National Capital Region: NCR) में दिल्ली से सटे सूबे उत्तर प्रदेश, हरियाणा और राजस्थान के कई शहर शामिल हैं। एनसीआर में 4 करोड़ 70 लाख से ज्यादा आबादी रहती है।  समूचे एनसीआर में दिल्ली का क्षेत्रफल 1,484 स्क्वायर किलोमीटर है।  देश की राजधानी एनसीआर का 2.9 फीसदी भाग कवर करती है। एनसीआर के तहत आने वाले क्षेत्र में उत्तर प्रदेश के मेरठ, गाजियाबाद, गौतम बुद्ध नगर (नोएडा), ग्रेटर नोएडा, बुलंदशहर, बागपत, हापुड़ और मुजफ्फरनगर; और हरियाणा के फरीदाबाद, गुड़गांव, मेवात, रोहतक, सोनीपत, रेवाड़ी, झज्जर, पानीपत, पलवल, महेंद्रगढ़, भिवानी,जींद और करनाल जैसे जिले शामिल हैं। राजस्थान से दो जिले - भरतपुर और अलवर एनसीआर में शामिल किए गए हैं।

जुलाई 2013 में एनसीआर में तीन और जिलों को शामिल किया गया है जिसमें हरियाणा राज्य के भिवानी और महेंद्रगढ़, राजस्थान राज्य के भरतपुर जैसे जिले शामिल कर एनसीआर को विस्तारित किया गया था। अब एनसीआर में शामिल जिलों की संख्या बढ़ कर 19 हो गई है।  साल 2011-12 में एनसीआर के सभी क्षेत्रों ने एक साथ देश के सकल घरेलू उत्पाद (जीडीपी) में 128.9 यूएस अरब डॉलर का उत्पादन किया, जो कि भारतीय जीडीपी का 7.5 प्रतिशत था। अभी हाल में उत्तर प्रदेश का एक और जिला राष्ट्रीय राजधानी क्षेत्र में शामिल किया गया है जिसका नाम शामली है जो कि उत्तर प्रदेश का पश्चिमी जिला भी है

## घटक जिला

हरियाणा, उत्तर प्रदेश और राजस्थान के तीन पड़ोसी राज्यों में कुल 24 जिलों के साथ-साथ दिल्ली के राष्ट्रीय राजधानी क्षेत्र दिल्ली के राष्ट्रीय राजधानी क्षेत्र (एनसीआर) का गठन किया गया है।
इन घटक जिलों के क्षेत्रों और जनसंख्या (भारत की जनगणना २०११, मुजफ्फरनगर, जिंद और करनाल के अतिरिक्त) नीचे निर्धारित किए गए हैं:

## इन्हें भी देखें
* दिल्ली मेट्रो रेल
* राष्ट्रीय राजधानी क्षेत्र दिल्ली के सर्वाधिक जनसंख्या वाले शहरों की सूची

## सन्दर्भ

## बाहरी कड़ियाँ
*यातायात मुक्त दिल्ली एनसीआर के लिए पूर्वी और पश्चिमी परिधीय एक्सप्रेसवे परियोजना
श्रेणी:दिल्ली
श्रेणी:राजधानी ज़िले और क्षेत्र
कैनन ऑफ मैडिसिन

[thumb|right|A [Latin copy of the Canon of Medicine, dated 1484, located at the P.I. Nixon Medical Historical Library of The University of Texas Health Science Center at San Antonio.]]

***द कैनन ऑफ मैडिसिन*** (अरबी: **القانون في الطب** ***Al-Qanun fi al-Tibb*** "*औषधि विधान*"; फारसी: **قانون** ***Qanun*** "*Law*"; लैटिन: ***Canon Medicinae*** "*Canon of Medicine*"; Chinese: ***Hui Hui Yao Fang*** "*Prescriptions of the Hui Nationality*") एक 14-खण्डीय अरबी चिकित्सा विश्वकोष है, जो फारसी मुस्लिम वैज्ञानिकों एवं चिकित्सक इब्न सिना द्वारा बनाया गया था। इसे सन 1025 में पूर्ण किया गया था। यह अरबी भाषा में लिखा है। यह उनके निजि अनुभव, मध्य कालीन इस्लामी औषधियों, यूनानी औषधज्ञों के लेख्क गैलेन के लेखों पर आधारिय था। इसके साथ ही यह भारतीय चिकित्सकों सुश्रुत एवं चरक व प्राचीन अरबी व फारसी औषधि ज्ञान पर भी आधारित था। कैनन को औषधि इतिहास में अतिमहत्वपूर्ण पुस्तक माना जाता है।

## सन्दर्भ

## बाहरी कड़ियाँ

* Biography of Avicenna
* A scanned copy of "Kitab alQanun fi alTibb" (Book {of} the Canon of Medicine)
* Aga Khan Museum Project (to include oldest known copy of the Canon of Medicine)
* Aga Khan Museum Project Press Release

श्रेणी:अरबी पुस्तक
श्रेणी:आयुर्विज्ञान
हिंदुस्तान पेट्रोलियम कॉर्पोरेशन लिमिटेड

**हिंदुस्तान पेट्रोलियम कॉर्पोरेशन लिमिटेड** एक फॉर्च्यून 500 कंपनी (2023 में 284वें स्थान पर) है, जो भारत सरकार की दूसरी सबसे बड़ी एकीकृत तेल शोधन और विपणन करने वाली सार्वजनिक क्षेत्र की कम्पनी है। हिंदुस्तान पेट्रोलियम को सरकार द्वारा महारत्न श्रेणी में रखा गया है। भारत में इसका पेट्रोलियम उत्पादों के विपणन मे कुल योगदान 20.9% और तेल शोधन मे 10.3% है। इसके स्वामित्व मे दो तटीय तेल परिशोधन कारखाने (ऑयल रिफाईनरी) हैं। इन परिशोधिकाओं (रिफाईनरी) मे कई प्रकार के पेट्रोलियम उत्पाद जैसे इंधन तेल (फ्यूल ऑयल) और स्नेहक (ल्युब्रीकेंट) का निर्माण होता है।

पश्चिमी तट पर स्थित मुंबई रिफाईनरी की क्षमता 8.5 **एम.एम.टी.पी.ए** तथा पूर्वी तट पर स्थित विशाखापत्तनम रिफाईनरी की क्षमता 8**.33 एम.एम.टी.पी.ए** है। कंपनी की मैंगलोर रिफाइनरी एंड पेट्रोकैमिकल्स लिमिटेड (एमआरपीएल) की अत्याधुनिक मंगलौर रिफाइनरी जिसकी क्षमता 11.3 **एम.एम.टी.पी.ए** है, हिंदुस्तान पेट्रोलियम कॉर्पोरेशन लिमिटेड ने मित्तल एनर्जी समूह के साथ संयुक्त उद्यम एच एम ई एल में एक नयी तेल परिशोधिका गुरु गोबिंद सिंह रिफाइनरी को पंजाब के भटिंडा मे स्थापित किया है, जिसका लोकार्पण भारत के प्रधानमंत्री श्री मनमोहन सिंह ने 28 अप्रैल 2012 को किया।

## ल्यूब रिफाईनरी
हिन्दुस्तान पेट्रोलियम मुंबई मे अपने स्वामित्व मे ल्यूब बेस ऑयल (स्नेहक हेतु आधार तेल) का उत्पादन करने वाली भारत की सबसे बड़ी ‍परिशोधिका (रिफाईनरी) का परिचालन करती है। 3,35000 मीट्रिक टन क्षमता वाली यह रिफाईनरी भारत के कुल ल्यूब बेस ऑयल उत्पादन का 40% का निर्माण करती है। इसके अलावा कंपनी के स्वामित्व मे सात ल्यूब ब्लेंडिंग प्लांट (स्नेहक मिश्रक संयंत्र) हैं जिनमे से 3 मुंबई मे और एक-एक संयंत्र क्रमशः बजबज, रामनगर, चेन्नई और सिल्वासा मे है। ल्यूब के निक्रमण के लिये एक ल्यूब पाईपलाइन है। इस समय कंपनी 300 से अधिक प्रकार की ल्यूब विशिष्टताओं और ग्रीज़ का उत्पादन करती है।

## इतिहास
* 1952: 5 जुलाई 1952 को स्‍टैण्‍डर्ड वैक्यूम रिफाइनिंग कंपनी ऑफ इंडिया लिमिटेड के रूप में कंपनी को निगमित किया गया।

* 1962: 31 मार्च 1962 को कंपनी का नाम बदलकर एस्‍सो स्‍टैण्‍डर्ड रिफाइनिंग कंपनी ऑफ इंडिया लिमिटेड कर दिया गया।

* 1974: तत्कालीन एस्‍सो तथा ल्‍यूब इंडिया उपक्रम के विलय से हिन्‍दुस्‍तान पेट्रोलियम कॉर्पोरेशन लिमिटेड सामने आया।

* 1978: भारत सरकार द्वारा अधिकार प्राप्‍त करने के बाद कॉलटेक्‍स ऑयल रिफाइनिंग लिमिटेड का 1978 में एचपीसीएल में विलय कर दिया।

* 1979: घरेलू एलपीजीबाजार में एचपीसीएल की सहायक कोसन गैस कंपनी का विलय एचपीसीएल में कर दिया गया।

इस प्रकार अलग – अलग समय में चार विभिन्न संगठनों के विलय से एचपीसीएल अस्तित्‍व में आया।

## उत्पाद
# पेट्रोल
# डीज़ल
# स्नेहक
#gas

#
# उड्डयन टर्बाइन ईंधन

## अंतरराष्ट्रीय रैंकिंग
# एचपीसीएल *कंपनी ग्लोबल फॉर्च्यून ५००* (Fortune Global 500) के क्रम के अनुसार २००८ है क्रम में यह **२९०** है यह २००७ में **३३६** की स्तिथि से हट गया
# एचपीसीएल *फोर्ब्स ग्लोबल २०००* (Forbes Global 2000) सूची में २००५ की स्थिति के लिए **११८९** चर्चित रहा .

## सन्दर्भ
## बाहरी कड़ियाँ
* हिन्दुस्तान पेट्रोलियम कार्पोरेशन लि. - आधिकारिक जालस्थल
* ग्लोबल फॉर्च्यून ५०० पर एचपीसीएल
* २००० फोर्ब्स सूची पर एचपीसीएल

श्रेणी:भारत की तेल और गैस कम्पनियाँ
श्रेणी:मुंबई आधारित कंपनियां
श्रेणी:बंबई स्टॉक एक्स्चेंज में सूचिबद्ध कंपनियां
श्रेणी:भारत सरकार की कंपनियां
श्रेणी:भारतीय कंपनियाँ
श्रेणी:महाराष्ट्र की अर्थ व्यवस्था
श्रेणी:मुंबई की अर्थ व्यवस्था
एंटोनी वॉन ल्यूवेनहुक

thumb|ऐश के एक वर्षीय पौधे का सूक्ष्म दृश्य जैसा कि लेवन्हुक द्वारा बनाया गया
**आन्तोनी वान लेवन्हुक** वह डच स्वर्ण युग में एक डच व्यापारी और वैज्ञानिक थे। वे विज्ञान में स्वशिक्षित थे। उन्हें आमतौर पर "सूक्ष्मजैविकी के पिता" के रूप में जाना जाता है, और पहले सूक्ष्मदर्शी और सूक्ष्म जीवविज्ञानी में से एक है।  लेवन्हुक सूक्ष्मदर्शन में अपने अग्रणी काम के लिए और एक वैज्ञानिक अनुशासन के रूप में सूक्ष्म जीव विज्ञान की स्थापना में उनके योगदान के लिए जाने जाते हैं। 

## इन्हें भी देखें
*सूक्ष्मजैविकी

## बाहरी कड़ियाँ

* Leeuwenhoek's letters to the Royal Society
* The Correspondence of Anthonie van Leeuwenhoek in EMLO
* Lens on Leeuwenhoek (site on Leeuwenhoek's life and observations)
* Vermeer connection website

श्रेणी:सूक्ष्मजैविकी
जीवाणु विज्ञान

जीवाणुओं के अध्ययन को **जीवाणु विज्ञान** कहते हैं।जीवाणु विज्ञान जीव विज्ञान की शाखा और विशेषता है जो बैक्टीरिया के आकारिकी, पारिस्थितिकी, आनुवंशिकी और जैव रसायन के साथ-साथ उनसे संबंधित कई अन्य पहलुओं का अध्ययन करती है।  सूक्ष्म जीव विज्ञान के इस उपखंड में जीवाणु प्रजातियों की पहचान, वर्गीकरण और लक्षण वर्णन शामिल है। प्रोटोजोआ, कवक और वायरस जैसे बैक्टीरिया के अलावा अन्य सूक्ष्मजीवों के साथ सोचने और काम करने की समानता के कारण, जीवाणु विज्ञान के क्षेत्र में सूक्ष्म जीव विज्ञान के रूप में विस्तार करने की प्रवृत्ति रही है। शब्दों को पूर्व में अक्सर परस्पर विनिमय के लिए इस्तेमाल किया जाता था। हालांकि, जीवाणु विज्ञान को एक अलग विज्ञान के रूप में वर्गीकृत किया जा सकता है।

श्रेणी:सूक्ष्मजैविकी
१३ सितम्बर २००८ के दिल्ली बम विस्फोट

thumb|right|300px|दिल्ली में १३ सितंबर २००८ के बम विस्फोट स्थलशनिवार, १३ सितंबर की शाम दिल्ली में तीन स्थानों पर ३० मिनट के अंतराल पर एक के बाद एक चार बम विस्फोट हुए। इनमें १९ लोगों के मृत्यु और ९० से अधिक के घायल होने की सूचना है। पुलिस ने दिल्‍ली के कई इलाकों में जिंदा बम बरामद किये हैं। दो जिंदा बम गफ्फार मार्केट में, एक लीगल बिल्डिंग में और एक कनाट प्‍लेस पर बरामद हुए हैं। इन सभी को निष्क्रिय करने की प्रक्रिया जारी है।

समाचारों में कहा गया है कि धमाकों से पहले इंडियन मुजाहिदीन की ओर से एक ई-मेल भी भेजा गया था। इस ई-मेल में कहा गया था कि पाँच मिनट में दिल्ली में धमाके होने वाले हैं, रोक सको तो रोक लो। हालांकि पुलिस का कहना है कि बिना जाँच किए इस धमाके के लिए किसी संगठन को जल्दबाजी में जिम्मेदार नहीं ठहराया जा सकता। सभी धमाके घनी आबादी वाले स्थानों पर हुए हैं। आतंकियों ने दिल्ली का दिल कहे जाने वाले कनाट प्लेस में धमाका किया। साथ ही, करोल बाग इलाके में गफ्फार मार्केट और ग्रेटर कैलाश-१ में भी बम विस्फोट किए गए। इन तीनों इलाकों में सुबह से ही देर रात तक काफी भीड़ रहती है। 

पहला धमाका करोल बाग इलाके में इलेक्ट्रानिक सामान के लिए मशहूर गफ्फार मार्केट में शाम ६.१० बजे हुआ। आशंका है कि विस्फोटक एक आटो में रखा था। इस धमाके में कम से कम २० लोग जख्मी हुए और कई गाड़ियां क्षतिग्रस्त हो गई। घायलों को पास के राममनोहर लोहिया अस्पताल में भर्ती कराया गया। कुछ ही देर बाद कनाट प्लेस में दो धमाके हुए। इनमें दस लोगों के घायल होने की खबर है। दो और धमाके ग्रेटर कैलाश-१ के एम ब्लाक में हुए। यहां बताया जाता है कि विस्फोटक कूड़ेदान में रखे गए थे। धमाकों के बाद दिल्ली में सुरक्षा बंदोबस्त बढ़ा दिए गए हैं। इसके अलावा पड़ोसी राज्य उत्त्तर प्रदेश, हरियाणा और पंजाब में भी अलर्ट घोषित कर दिया गया है। 

## इतिहास से
* २९ अक्टूबर २००५: सरोजिनी नगर, पहाड़गंज, गोविंदपुरी में हुए धमाकों में ५९ लोग मारे गए व १५५ घायल हुए। 
* १३ दिसम्बर २००१: संसद पर हुए हमले में ११ लोग मारे गए और ३० घायल हो गए। 
* १८ जून २०००: लाल किले पर हुए हमले में २ लोग मारे गए। 
* १६ अप्रैल १९९९: होलंबीकलां रेलवे स्टेशन पर हुए धमाके में २ लोग मारे गए। 
* २६ जुलाई १९९८: अंतरराज्यीय बस अड्डे पर हुए विस्फोट में २ लोगों की मौत, ३ घायल। 
* ३० दिसम्बर १९९७: पंजाबी बाग में हुए विस्फोट में ४ लोग मारे गए तथा ३० घायल। 
* ३० नवम्बर १९९७ : चांदनी चौक में हुए धमाके में ३ लोग मारे गए और ७३ घायल हो गए। 
* १ अक्टूबर १९९७: फ्रंटियर मेल में हुए धमाके में ३ लोग मारे गए। 
## बाहरी कड़ियाँ
धमाकों के चित्र

## सन्दर्भ


श्रेणी:भारत में आतंकवाद
श्रेणी:दिल्ली
श्रेणी:2008 में भारत में आतंकवादी घटनाएं
तुर्क

तुर्क का अर्थ इनमें से कुछ हो सकता है - 

* तुर्की के लोग
* उस्मानी साम्राज्य से जुड़ी चीज़
* तुर्क लोग (*तुर्की के लोग* तथा *तुर्क लोग* में अन्तर है)
* ईरान में अज़री लोगों को भी तुर्क कहा जाता है।

श्रेणी:बहुविकल्पी
तुर्क लोग

thumb|360px|तुर्क लोगों का वितरण
[thumb|360px|वे देश और प्रदेश जहाँ [तुर्की भाषा परिवार|तुर्की भाषाओँ को सरकारी मान्यता प्राप्त है]]
दाएँ|फ़्रेमहीन|368x368पिक्सेल
**तुर्क लोग** (तुर्की भाषा: Türk halkları) या **तुरुष्क** (संस्कृत) मध्य एशिया, मध्य पूर्व और उनके पड़ोसी इलाक़ों में रहने वाली उन जातियों को कहा जाता है जिनकी मातृभाषाएँ तुर्की भाषा-परिवार की सदस्य हैं। इनमें आधुनिक तुर्की देश के लोगों के अलावा, अज़रबैजान, कज़ाख़स्तान, किरगिज़स्तान, उज़बेकिस्तान और तुर्कमेनिस्तान के ज़्यादातर लोग शामिल हैं। उत्तरी अफ़्ग़ानिस्तान, पश्चिमी चीन के उईग़ुर लोग, रूस के तातार और चुवाश लोग और बहुत से अन्य समुदाय भी तुर्क लोगों के परिवार में आते हैं। गोएकतुर्क और ख़ज़र जैसी प्राचीन जातियाँ भी तुर्क थीं और संभव है कि मध्य एशिया में किसी ज़माने में धाक रखने वाले शियोंगनु लोग और हूण लोग भी तुर्क रहें हों।

## इन्हें भी देखें
* तुर्की भाषाएँ
* उज़बेक लोग
* किरगिज़ लोग
* कज़ाख़ लोग

## सन्दर्भ


श्रेणी:तुर्की जातियाँ
बोहोदूख़िव

**बोहोदूख़िव** (उक्रायीनी भाषा - Богодухів) यूक्रेन (उक्रायीना) में एक शहर, वह ख़ार्किव ओब्लास्त (ज़िला) में बोहोदूख़िव रायोन (तहसील) के केंद्र है। वह ख़ार्किव ओब्लास्त के उत्तर पश्चिम में स्थित है। ख़ार्किव के दूरी : सीधे ५८ किमी, रेलवे द्वारा - ७७ किमी, सड़क द्वारा - ६२ किमी। शहर में रेलवे और राजमार्ग "खार्किव-सूमी" है। समय मण्डल : सर्दियों में - यूटीसी+२:००; गर्मियों सें - यूटीसी+३:००।
नटराज मंदिर, चिदंबरम

अंगूठाकार|नटराज मंदिर,चिदंबरम,तम्मिल नाडु
देवाधिदेव भगवान शिव को सर्वोच्च देवता के रूप में पूजने वाले उपासकों के लिए तमिल नाडु में चिदंबरम का नटराज मंदिर आस्था के प्रमुख केंद्रों में से एक है। मान्यता है कि कैलाशपति ने इस पवित्र स्थान को अपनी सभी शक्तियों से उपकृत किया है, जिनका सृजन भी उन्होंने यहीं किया।

## पौराणिक संदर्भ
पुराणों के मुताबिक भगवान यहाँ प्रणव मंत्र 'ॐ' के आकार में विराजमान हैं। यही वजह है कि आराधक इसे सबसे अहम मानते हैं। चिदंबरम भगवान शिव के पाँच क्षेत्रों में से एक है। इसे शिव का आकाश क्षेत्र कहा जाता है।

### अन्य क्षेत्रों में
अन्य चार क्षेत्रों में कालाहस्ती (आंध्र प्रदेश) अर्थात वायु, कांचीपुरम यानी पृथ्वी, तिरुवनिका- जल और अरुणाचलेश्वर (तिरुवनामलाई) अर्थात अग्नि शामिल हैं। हिन्दू मान्यता के अनुसार इन्हीं पंचतत्वों (पृथ्वी, जल, वायु, अग्नि और आकाश) से मानव शरीर का निर्माण हुआ है। नटराज मंदिर को अग्नि मूल के नाम से भी जाना जाता है। कई उपासक मानते हैं कि भोलेनाथ यहाँ ज्योति रूप में प्रकट हुए थे।

## मंदिर
मंदिर के केंद्र और अम्बलम के सामने भगवान शिवकाम सुंदरी (पार्वती) के साथ स्थापित हैं। चिदंबरम रहस्य मंदिर की अन्य खासियतों में शुमार है। इसे जानने के लिए आपको एक तय राशि यहाँ देनी पड़ती है। 
मंदिर की संरचना अपने आप में आकर्षक और विशिष्ट है। चार सुंदर और विशाल गुंबदों ने संपूर्ण मंदिर को भव्य स्वरूप प्रदान किया है। मंदिर की आंतरिक साज-सज्जा, शिल्पकारी और इसका व्यापक क्षेत्रफल इसे अनन्य रूप देते हैं।

## नटराज स्वरूप
शिव के नटराज स्वरूप के नृत्य का स्वामी होने के कारण भरतनाट्यम के कलाकारों में भी इस जगह का खास स्थान है। मंदिर की बनावट इस तरह है कि इसके हर पत्थर और खंभे पर भरतनाट्यम नृत्य की मुद्राएँ अंकित हैं।

मंदिर के केंद्र और अम्बलम के सामने भगवान शिवकाम सुंदरी (पार्वती) के साथ स्थापित हैं। चिदंबरम रहस्य मंदिर की अन्य खासियतों में शुमार है। इसे जानने के लिए आपको एक तय राशि यहाँ देनी पड़ती है। मंदिर की देखरेख और पूजा-पाठ पारंपरिक पुजारी करते हैं। हालाँकि सारा प्रबंधन श्रद्धालुओं द्वारा चढ़ावे और दान के रूप में दिए गए धन से होता है।

मंदिर शिव क्षेत्रम के रूप में भी प्रसिद्ध है। यहाँ भगवान गोविंदाराज की प्रतिमा भी है, जो शिव के बिलकुल निकट स्थापित हैं। मंदिर में एक बहुत ही खूबसूरत तालाब और नृत्य परिसर भी है। यहाँ हर साल नृत्य महोत्सव का आयोजन किया जाता है, जिसमें देशभर से कलाकार हिस्सा लेते हैं।

## स्थिति
;रेल मार्ग : 
चिदंबरम चेन्नई-तंजावुर मार्ग पर चेन्नई से 245 किमी दूर है। रेलवे स्टेशन भी चिदंबरम नाम से ही है।
;सड़क : 
किसी भी वाहन से चेन्नई से 4 से 5 घंटे में चिदंबरम पहुँचा जा सकता है।
;हवाई सेवा : 
चिदंबरम जाने के लिए चेन्नई नजदीकी एयरपोर्ट है। यहाँ से बस या ट्रेन के जरिए चिदंबरम पहुँचा जा सकता है।

श्रेणी:शिव मंदिर
श्रेणी:तमिल नाडु में हिन्दू मंदिर
महालक्ष्मी मंदिर (मुंबई)

मुंबई के सर्वाधिक प्राचीन धर्मस्थलों में से एक है यहाँ का **महालक्ष्मी मंदिर**। समुद्र के किनारे बी. देसाई मार्ग पर स्थित यह मंदिर अत्यंत सुंदर, आकर्षक और लाखों लोगों की आस्था का प्रमुख केंद्र है।

## [[लक्ष्मी]] देवी
माँ लक्ष्मी को धन की देवी माना गया है। महालक्ष्मी की पूजा घर और कारोबार में सुख और समृद्धि‍ लाने के लिए की जाती है। महालक्ष्मी‍ मंदिर के मुख्य द्वार पर सुंदर नक्काशी की गई है। मंदिर परिसर में विभिन्न देवी-देवताओं की आकर्षक प्रतिमाएँ स्थापित हैं।
फोटो गैलरी देखने के लिए क्लिक करें

## इतिहास
मंदिर का इतिहास अत्यंत रोचक है। अंग्रेजों ने जब महालक्ष्मी क्षेत्र को वर्ली क्षेत्र से जोड़ने के लिए ब्रीच कैंडी मार्ग को बनाने की योजना बनाई तब समुद्र की तूफानी लहरों के चलते पूरी योजना खटाई में पड़ती प्रतीत हुई।

उस समय देवी लक्ष्मी एक ठेकेदार रामजी शिवाजी के स्वप्न में प्रकट हुईं और उन्हें समुद्र तल से देवियों की तीन प्रतिमाएँ निकालकर मंदिर में स्थापित करने का आदेश दिया। रामजी ने ऐसा ही किया और ब्रीच कैंडी मार्ग का निर्माण सफलतापूर्वक संपन्न हुआ।

## देवियां
मंदिर के गर्भगृह में महालक्ष्मी, महाकाली एवं महासरस्वती तीनों देवियों की प्रतिमाएँ एक साथ विद्यमान हैं। तीनों प्रतिमाओं को सोने एवं मोतियों के आभूषणों से सुसज्जित किया गया है। यहाँ आने वाले हर भक्त का यह दृढ़ विश्वास होता है कि माता उनकी हर इच्छा जरूर पूरी करेंगी।

## कैसे पहुँचें
 
मुंबई भारत की व्यावसायिक राजधानी है तथा देश के प्रत्येक भाग से अच्छी तरह से रेल, रोड और वायुमार्ग से जुड़ी हुई है।

Mumbai Central Station se texi le or wallking dis 20min hai.

## इन्हें भी देखें

श्रेणी:मुंबई के दर्शनीय स्थल
श्रेणी:लक्ष्मी
श्रेणी:महाराष्ट्र में हिन्दू मंदिर
श्रेणी:भारत के धर्मस्थल